สวัสดีครับ พอดีว่าอยากถามว่า เม็ดเลือดขาวสูงเกินเกณฑ์ อยู่ที่ 12250 ต้องทำไงครับ มีผลอะไรย้างครับ
สวัสดีค่ะ ค่าเม็ดเลือดขาวโดยรวมทุกชนิดที่ปกติคือประมาณ 4,000-11,000 เซลล์ต่อไมโครลิตร ดังนั้น หากตรวจได้ค่า 12,250 ก็ถือว่าสูงกว่าค่าปกติเล็กน้อย ทั้งนี้ ให้ดูที่ชนิดของเม็ดเลือดขาว ว่ามีชนิดใดสูงกว่าปกติ ซึ่งสาเหตุจะแยกตามชนิดเม็ดเลือดขาวที่สูง ได้แก่1. เม็ดเลือดขาวชนิดนิวโตรฟิว (neutrophil) หากสูงกว่าปกติ มักเกิดจากการติดเชื้อแบคทีเรียในร่างกาย เช่น ทอนซิลอักเสบ มีแผลติดเชื้อหรือฝี เป็นต้น หรือเกิดจากการได้รับวัคซีนบางชนิด เช่น นิวโมคอคคัส เป็นต้น เป็นโรครูมาตอยด์ โรคลำไส้อักเสบเรื้อรัง การใช้ยาบางชนิด เช่น สเตียรอยด์ ยากันชักบางชนิ เป็นต้น เป็นโรคมะเร็งต่างๆ เช่น มะเร็งต่อมน้ำเหลือง มะเร็งเม็ดเลือด มะเร็งของอวัยวะต่างๆ นกจากนี้ ยังพบในภาวะเครียด การบาดเจ็บรุนแรงจากอุบัติเหตุ หลังการผ่าตัด การออกกำลังกายที่หนัก เป็นต้น2. เม็ดเลือดขาวชนิดลิมโฟไซด์ (lymphocyte) ที่สูงกว่าปกติ มักมีสาเหตุจากติดเชื้อไวรัสต่างๆ เช่น ปอดอักเสบจากเชื้อไวรัส อาจเกิดจากเชื้อแบคทีเรียที่ทำให้เกิดไอกรน รวมถึงโรคมะเร็งเม็ดเลือดขาวบางชนิด3. เม็ดเลือดขาวชนิดโมโนไซต์ (momocyte) หากสูงกว่าปกติ พบได้ในการติดเชื้อต่างๆ เช่นติดเชื้อไวรัส EBV ที่ทำให้เกิดโมโนนิวคลีโอสิส ติดเชื้อวัณโรค เชื้อมาลาเรีย เป็นต้น พบในโรคภูมิแพ้ตัวเอง มะเร็งเม็ดเลือดขาวบางชนิด และมะเร็งของอวัยวะต่างๆ4. เม็ดเลือดขาวชนิดอีโอซิโนฟิล (eosinophil) หากสูงกว่าปกติ พบได้ในคนที่เป็นโรคภูมิแพ้ ลมพิษ หอบหืด การติดเชื้อพยาธิต่างๆ โรมะเร็งเม็ดเลือดขาวชนิดอิโอซิโนโนฟิล เป็นต้น5. เม็ดเลือดขาวชนิดบาโซฟิล(basophil) ที่สูงกว่าปกติพบได้น้อยมาก อาจเกิดจากโรคมะเร็งเม็ดเลือดขาวบางชนิดดังนั้นแนะนำให้ดูชนิดของเม็ดเลือดขาวที่ขึ้นสูงผิดปกติก่อนค่ะ ว่าเป็นชนิดไหน แล้วจึงดูอาการและอาการแสดงประกอบกัน ว่าน่าจะเกิดจากสาเหตุอะไรค่ะ หากไม่แน่ใจก็ให้นำผลไปปรึกษากับแพทย์ผู้ตรวจอีกครั้งค่ะ